Die swart woefie het kleintjies gekry
Mei 9, 2011 in Sonder kategorie
Die huismense snork. Die honde blaf. Een buurman en sy kinders doen off-road-stunts in die straat. Die ander se garden-vaccum raas soos gewoonlik op 'n Sondag oggend stiptelik om 07h30. Die hadidas kom groet die wêreld en ek lê grootoog en staar na die plafion.
Toe diè nie meer vir my bekoring inhou nie, staan ek maar op en gaan maak 'n single cuppa…en later 'n tweede een…met genoeg geraas om die snorkendes te kenne te gee, dis tyd vir opstaan. Helaas, by die derde koppie en 'n halwe pakkie eat-some-more's is daar steeds geen teken van real-world activities by hulle nie.
Tien oor elf hoor ek die eerste beweging van lewe…en toe 'n tweede…
Teen vieruur die middag daag daar 'n verlore pakkie chocolates op. Helaas, met daardie pakkie het die swart hondjie tien kleintjies gekraam…
Oornag, het die kleintjies ook elk tien ander gekraam. Wonder of daar vandag vir my 'n spesiale stil hoekie in die wegkruipwêreld is…
&larr Springmielies in 'n Teflon pan
Tippex gesprek &rarr
14 antwoorde op Die swart woefie het kleintjies gekry
TS het gesê op Mei 9, 2011
Weet jou huismense nie dat ma op moedersdag nie mag koffie maak nie. Geluk met die hondjies – sjoe 10 is baie!
Modigliani het gesê op Mei 9, 2011
Hoop jy kry bietjie rus en vrede vir daai siel.
Moer daai honne almal dood – hulle issie goed vir jou nie.
Maankind2 het gesê op Mei 9, 2011
Pleks jy vroegoggend al die swart hond gevat het aan sy stert, en onder hulle neuse gaan swaai het en gesê het, hey waar is my moedersdag koffie? Sou hulle gemaak het as jy gevra het?
lora2me het gesê op Mei 9, 2011
Waar's daardie huismense dat ek hulle vir hulle die reëls en leviete kan voorlees?! Ek moet darem erken dat die beste swart ding wat ek ken, 'n koppie koffie is…die beste wit ding is beslis 'n Eet-sum-mor. Moenie wegkruip nie, sit oorbelle in, lipstiek aan, handsak in die hand en laat waai na die winkels of koffieplekke!